Source: https://www.riigiteataja.ee/akt/409052018024?leiaKehtiv
Timestamp: 2019-11-21 20:14:33+00:00
Document Index: 5401696

Matched Legal Cases: ['§ 3', '§ 4', '§ 5', '§ 15', '§ 4', '§ 5']

Põhja-Pärnumaa valla lasteaeda lapse vastuvõtmise ja lasteaiast väljaarvamise kord – Riigi Teataja
Põhja-Pärnumaa valla lasteaeda lapse vastuvõtmise ja lasteaiast väljaarvamise kord
Põhja-Pärnumaa valla lasteaeda lapse vastuvõtmise ja lasteaiast väljaarvamise kord - sisukord
§ 3 Osaajaline koht
§ 4 Lasteasutusest väljaarvamise kord
§ 5 Lapse erirühma vastuvõtmine ja sealt väljaarvamine
RT IV, 09.05.2018, 24
Vastu võetud 03.05.2018 nr 10
Määrus on antud koolieelse lasteasutuse seaduse § 15 lõike 4 alusel.
Määrusega kehtestatakse Põhja-Pärnumaa valla (edaspidi vald vastavas käändes) lasteasutustesse vastuvõtu ja sealt väljaarvamise kord.
(1) Lasteasutusse võetakse vastu esmajärjekorras valla haldusterritooriumil alaliselt elavaid lapsi, kelle elukoht on rahvastikuregistri (edaspidi register) andmetel Põhja-Pärnumaa vald.
(3) Vabade kohtade olemasolul võetakse lasteaeda laps, kelle elukoht registri andmetel ei ole Põhja-Pärnumaa vald, eelistades esmajärjekorras vallas elavaid lapsi, seejärel vallas töötavate vanemate lapsi.
(4) Käesoleva paragrahvi lõikes 3 nimetatud laste vanematega sõlmib lasteaia direktor koha kasutamise lepingu üheks õppeaastaks.
(5) Lapse lasteasutusse vastuvõtmiseks esitavad hooldusõiguslikud vanemad või ainuhooldusõigust omav vanem (edaspidi vanem vastavas käändes) direktorile sünnitõendi alusel vormikohase kirjaliku avalduse (määruse lisa) vähemalt kuu aega enne päeva, millal soovitakse laps lasteaeda panna. Taotluse vorm on kättesaadav valla veebilehel ja lasteaedade veebilehtedel.
(6) Taotluste rahuldamine toimub nende laekumise järjekorras. Kui vanema/te poolt soovitud lasteasutuses puuduvad vabad kohad, jääb laps koha taotlejate järjekorda, mis on koostatud taotluste saabumise ajalises järjekorras.
(7) Vabade kohtade olemasolul võetakse lapsi lasteaedadesse vastu kogu õppeaasta jooksul. Lasteasutuse direktor kinnitab lasteaia rühmade nimekirjad 10. septembriks käskkirjaga ning kannab andmed Eesti Hariduse Infosüsteemi.
(8) Vanemad on nii koha taotlemise ajal kui ka lapse nimekirjas oleku ajal kohustatud koheselt, kuid mitte hiljem kui 10 päeva jooksul, teavitama lasteaia direktorit enda ja/või lapse andmete (nimi, elukoht, e-posti aadress, telefon) ning registrijärgsest elukoha muutusest.
(9) Lapse esmakordsel lasteaeda tulekul informeerib vanem lasteaia direktorit kirjalikult lapse terviseseisundist tulenevatest eritingimustest, mille alusel personal kohandab võimaluse korral päevakava, kasvukeskkonda ning õppe- ja kasvatustegevuse korraldust.
(10) Lapse lasteaeda vastuvõtmisel tutvub vanem lasteaia põhimääruse, kodukorra, toidukulu ning õppetasu maksmise korra ja muude lasteaia tegevust puudutavate õigusaktidega ning saab teavet tegevus- ja päevakava ning töökorralduse kohta.
(1) Lasteaias moodustatakse osaajaline koht, kui:
(2) Osaajalise koha kasutamiseks sõlmivad vanem ja lasteaia direktor lepingu, milles määratletakse lapse poolt lasteaiakoha kasutamise aeg ja vanema poolt kaetava osa määr.
§ 4. Lasteasutusest väljaarvamise kord
(1) Lapse lasteaiast väljaarvamise aluseks on vanema/te kirjalik avaldus, mis esitatakse lasteaia direktorile vähemalt kaks nädalat enne eeldatavat lapse lasteaiast väljaarvamise aega. Avalduses märgitakse lapse lasteaiast lahkumise kuupäev, välja arvatud juhul, kui laps asub täitma koolikohustust.
(2) Laps arvatakse lasteaiast välja lasteaia direktori käskkirjaga:
1) vanema/te taotluse alusel;
3) lapse ette teatamata puudumise korral üle ühe kuu;
4) lepingu lõppemisel;
5) vanem ei ole kahe kuu jooksul arve saamisest arvates tasunud lasteaia hoolekogu poolt otsustatud toidukulu maksumust ja Põhja-Pärnumaa Vallavolikogu kehtestatud lasteaia muude kulude lapsevanemate poolt kaetavat osa ega teavitanud lasteaia direktorit tekkinud makseraskustest ning avaldanud soovi maksegraafiku koostamiseks;
6) kui väljaspool Põhja-Pärnumaa valda elava lapse elukohajärgne kohalik omavalitsus ei ole kahe järjestikuse kuu jooksul tasunud lasteaia tegevuskulude arvet.
(3) Lapse lasteaiast väljaarvamisel on vanem kohustatud tasuma:
2) lasteaia muude kulude lapsevanemate poolt kaetavat osa.
(4) Lapse lasteaiast väljaarvamise korral käesoleva paragrahvi lõike 2 punktides 2-6 toodud juhtudel, teatab lasteaia direktor vanemale kirjalikult või e-posti teel ühe nädala jooksul otsuse tegemisest alates.
§ 5. Lapse erirühma vastuvõtmine ja sealt väljaarvamine
Lapse erirühma vastuvõtmine ja sealt väljaarvamine toimub valdkonna eest vastutava ministri kehtestatud korras.
1) Halinga Vallavalitsuse 4. septembri 2012 määrus nr 11 „Halinga valla lasteasutusse vastuvõtmise ja väljaarvamise kord“ (RT IV, 11.09.2012, 19);
2) Tootsi Vallavalitsuse 5. oktoobri 2011 määrus nr 2 „Tootsi Lasteaed-Põhikooli lasteaeda vastuvõtmise ja väljaarvamise kord“ (RT IV, 24.01.2013, 60);
3) Vändra Alevivalitsuse 23. augusti 2011 määrus nr 4 „Vändra Lasteaeda laste vastuvõtmise ja sealt väljaarvamise kord“ (RT IV, 29.10.2013, 78);
4) Vändra Vallavalitsuse 13. märtsi 2012 määrus nr 3 „Vändra valla lasteaedadesse vastuvõtmise ja sealt väljaarvamise kord“ (RT IV, 10.12.2012, 22).